Motî:calin - Wikipedia

# Motî:calin

### Èn årtike di Wikipedia.

calin, calene I. [o.n., corant], [f.n., råle] 1. metchant(e). C' est on calin, il a co batou s' feme. Il est cnoxhou po on fameus calin. F. méchant, scélérat, canaille. >> pitit calin, pitite calene: arnåjhe. C' est on ptit calin, i fwait tofer assoti ls ôtes. F. coquin, garnement, frippon. 2. rénnvåt. I n' est måy k' avou des calins. F. vaurien, voyou. 3. onk (ene) ki fwait toplin do må so s' voye. F. bandit, malfaiteur, brigand, forban. 4. pitit mwaisse-ovrî, el fosse. rl a: porion. >> on franc calin: onk k' est vormint on canvolant. II. Calin [n.dj.] ôte no do Diale. Å dfoû, fwait-st on tins A n' nén mete on tchén A l' ouxh ! Por mi c' est l' Calin Ki shofele divins L' diloujhe (A. Xhignesse). III. [addj., padvant] vite mwais, mwaijhe. Les calinès djins, on n' les voet nén voltî, cial. F. mécontent, vexé, insatisfait. Disfondowes: calin, calène. | calinreye [f.n.] 1. faitindje d' on calin. I n' a k' totès calinreyes e coir. C' est ene calinreye ki di forpréjhî insi (H. Forir). Tos les payis serént d’ acoird inte di zels, dj’ a les pinses k’ i n’ fåreut wai d’ tins po mete l’ ahote a totes ces calinreyes la (J. Lahaye). C' est bén cisse feme la, dowê, ki dene tant des mehins ås ovrîs di vosse societé, et ki to lyi vous fé payî po totes ses metchanstés et ses calinreyes (L. Mahin). F. méfait, coquinerie, forfanterie, perfidie. >> fé des calins: fé des niches. >> dire des calins: dire des laids mots, u des måhonteusès sacwès. F. dire des obscénités. 2. codujhance d' on calin. Pol Prumire feye dispu k' les Boches avént corou evoye, dj' a aprindou k' el metchansté et l' calinreye avént rintré divins les teréns d' fotbal (R. Joelants). Djezus djåza: "Vos, djins ki sont sins nole fwè et plins d' calinreye, disk' a cwand serè dj' avou vozôtes et fårè-t i ki dji vs sopoite ! (Sint Luk, rat. pa J.M. Lecomte). On dit eto: canvolansté. F. méchanceté, crapulerie, débauche, perversité, brigandage, banditisme. >> sins calinreye: sins l' idêye do fé do toirt. On cårpea k' aveut, sins calinreye, hapé on cantea so l' hopea, riçuva so s' narene ene gnoke da Diu l' pere, k' on etinda peter l' oxhea (J.P. Dumont). F. sans méchanceté, sans l'intention de nuire. >> si taper el calinreye: divni on vårén. Des femes insi sont cåze kécfeye K' èn ome si tape el calinreye (H. Forir). F. se débaucher. >> grande calinreye: codujhance des grands calins (k' atakèt les bankes, ki n' ont nole ratna po touwer ene djin s' i fåt). F. grand banditisme. 3. kénte. I s' fala bén vite rinde conte del calinreye: les clotches k' estént revoye a Rome dispoy li djudi sint n' estént nén rivnowes (P. Renson). F. sale blague, espièglerie. Disfondowes: calin'rèye, calin'rîye, calin'rîe.

Parintêye :

- calindjî
- discaliner
- acaliner

- "calin" est on fås amisse di calin e francès.

Prin del pådje «http://wa.wikipedia.org../../../c/a/l/Mot%C3%AE%7Ecalin.html»

##### Views

- Årtike
- Copene
- Modêye d' asteure

##### Cweri